ODLUKA VIJEĆA 2014/129/ZVSP

od 10. ožujka 2014.

o promicanju Europske mreže neovisnih skupina za strateško promišljanje o neširenju oružja kao potpora provedbi Strategije EU-a za sprečavanje širenja oružja za masovno uništenje

VIJEĆE EUROPSKE UNIJE,

uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,

budući da:

DONIJELO JE OVU ODLUKU:

Članak 1.

1. Za potrebe doprinošenja pojačanoj provedbi Strategije EU-a za sprečavanje širenja OMU-a, koja se temelji na načelu učinkovite multilateralnosti, sprečavanja i suradnje s trećim zemljama, trajno promicanje i potpora aktivnosti europske mreže koja objedinjuje neovisne skupine za strateško promišljanje produžuje se na 3 godine radi promicanja sljedećih ciljeva:

(c)

2. Uzimajući u obzir Strategiju EU-a za SALW, opseg aktivnosti Europske mreže neovisnih skupina za strateško promišljanje o neširenju nije ograničen na rješavanje pitanja u vezi s prijetnjom koju predstavlja širenje OMU-a i sustava njegove isporuke, već također obuhvaća pitanja u vezi s konvencionalnim oružjem, uključujući SALW. Uključivanje problema konvencionalnog oružja u područje djelovanja mreže predstavljat će učinkovit instrument za dijalog i preporuke u vezi s djelovanjem Unije u ovom području u okviru provedbe Strategije EU-a za SALW i politike Unije o konvencionalnom oružju.

3. U ovom kontekstu, projekti koje će Unija poduprijeti obuhvaćaju sljedeće posebne aktivnosti:

osiguravanje sredstava za organizaciju tri godišnja sastanka savjetovanja i do sedam ad-hoc seminara za stručnjake i stručnjake iz prakse o nizu pitanja u području neširenja i razoružanja koja uključuju nekonvencionalno i konvencionalno oružje, s ciljem podnošenja izvješća i/ili preporuka predstavnicima VP-a;

(c)

Detaljan opis projekata nalazi se u Prilogu.

Članak 2.

1. Za provedbu ove Odluke odgovoran je VP.

2. Za tehničku provedbu projekata koji obuhvaćaju aktivnosti iz članka 1. stavka 3. zadužen je Konzorcij EU-a za neširenje koji se temelji na la Fondation pour la Recherche Stratégique (FRS), Mirovnom istraživačkom institutu u Frankfurtu (HSFK/ PRIF), Međunarodnom institutu za strateške studije (IISS) i Međunarodnom mirovnom istraživačkom institutu u Stockholmu (SIPRI). Konzorcij izvršava taj zadatak pod odgovornošću VP-a. U tu svrhu VP sklapa potrebne aranžmane s Konzorcijem.

3. Države članice i ESVD predlažu prioritetna pitanja i teme od posebnog interesa za procjenu u istraživačkim programima Konzorcija, koje će se obraditi u radnim dokumentima i na seminarima, u skladu s politikama Unije.

Članak 3.

1. Financijski referentni iznos za provedbu projekata koji obuhvaćaju aktivnosti iz članka 1. stavka 3. jest 3 600 000 EUR.

2. Rashodima koji se financiraju iz iznosa određenog u stavku 1. upravlja se u skladu s postupcima i pravilima koji se primjenjuju na opći proračun Unije.

3. Komisija nadzire ispravnost upravljanja rashodima iz stavka 1. U tu svrhu ona sklapa sporazum o financiranju s Konzorcijem. Sporazumom se utvrđuje da je Konzorcij dužan osigurati vidljivost doprinosa Unije, u skladu s njegovom veličinom.

4. Komisija nastoji sklopiti sporazum o financiranju iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom postupku i o datumu sklapanja sporazuma.

Članak 4.

1. VP izvješćuje Vijeće o provedbi ove Odluke na temelju redovitih izvješća koje priprema Konzorcij. Ta izvješća predstavljaju temelj za ocjenu koju provodi Vijeće.

2. Komisija podnosi izvješće o financijskim aspektima projekata iz članka 1. stavka 3.

Članak 5.

1. Ova Odluka stupa na snagu na dan donošenja.

2. Ova Odluka prestaje važiti 36 mjeseci nakon datuma sklapanja sporazuma o financiranju iz članka 3. stavka 3.

Međutim, ona prestaje važiti 6 mjeseci nakon stupanja na snagu ako se taj sporazum o financiranju ne sklopi u tom roku.

(1) Odluka Vijeća 2010/430/ZVSP od 26. srpnja 2010 o uspostavljanju europske mreže neovisnih trustova mozgova o neširenju za potporu provedbi Strategije EU-a za sprečavanje širenja oružja za masovno uništavanje (SL L 202, 4.8.2010., str. 5.).

(2) Odluka Vijeća 2009/1012/ZVSP od 22. prosinca 2009. o potpori aktivnostima EU-a radi promicanja kontrole izvoza oružja te načela i kriterija Zajedničkog stajališta 2008/944/ZVSP u trećim zemljama (SL L 348, 29.12.2009., str. 16.).

(3) Odluka Vijeća 2009/569/ZVSP od 27. srpnja 2009. o potpori aktivnostima Organizacije OPCW u okviru provedbe Strategije EU-a za sprečavanje širenja oružja za masovno uništavanje (SL L 197, 29.7.2009., str. 96.).

(4) Odluka Vijeća 2013/43/ZVSP оd 22. siječnja 2013. o kontinuiranim aktivnostima Unije kao potpore pregovorima o Ugovoru o trgovini oružjem, u okviru europske sigurnosne strategije (SL L 196, 24.7.2012, str. 67.).

PRILOG

EUROPSKA MREŽA NEOVISNIH SKUPINA ZA STRATEŠKO PROMIŠLJANJE O NEŠIRENJU, KAO POTPORA PROVEDBI STRATEGIJE EU-a ZA SPREČAVANJE ŠIRENJA ORUŽJA ZA MASOVNO UNIŠTENJE (STRATEGIJA EU-A ZA SPREČAVANJE ŠIRENJA OMU-A)

1. Ciljevi

Cilj ove Odluke jest potvrditi i dalje provoditi preporuku politike koju je Vijeće 8. prosinca 2008. utvrdilo u dokumentu pod nazivom „Nove vrste aktivnosti Europske unije za sprečavanje širenja oružja za masovno uništenje i sustava njegove isporuke”. Prema tom dokumentu, aktivnosti Unije za suzbijanje širenja mogle bi imati koristi od potpore nevladine mreže za neširenje, spajanjem institucija za vanjsku politiku i istraživačkih centara specijaliziranih za strateška područja Unije, polazeći od korisnih mreža koje već postoje. Takva bi se mreža mogla proširiti na institucije u trećim zemljama s kojima Unija vodi poseban dijalog o neširenju.

Ova mreža neovisnih skupina za strateško promišljanje nastavila bi s poticanjem političkog dijaloga o sigurnosti i dugoročne rasprave o mjerama za suzbijanje širenja OMU-a, sustava njegove isporuke i međusobno povezanih pitanja razoružanja unutar civilnih društava te osobito dijaloga stručnjaka, istraživača i znanstvenika.

Rad mreže trebalo bi proširiti na pitanja vezana uz konvencionalno oružje, uključujući SALW, mjere za osiguravanje trajne provedbe strategije EU-a za suzbijanje nezakonitog prikupljanja i trgovanja malim i lakim oružjem (SALW-a) i pripadajućim streljivom. Mreža će pomoći pri razvoju novih aspekata aktivnosti Unije kako bi obuhvatila i preventivnu dimenziju i dimenziju odgovora kod pitanja sigurnosti u vezi s konvencionalnim oružjem, uključujući nezakonito trgovanje i prekomjerno prikupljanjeSALW-a i pripadajućegstreljiva, kako je predviđeno u odgovarajućoj strategiji EU-a. Sprečavanje nezakonite, neregulirane trgovine konvencionalnim oružjem, uključujući SALW, također je prepoznato kao prioritet Unije u okviru postupka Ugovora o trgovini oružjem.

Mreža bi mogla doprinijeti jačanju svijesti trećih zemalja o izazovima u vezi sa širenjem OMU-a i konvencionalnog oružja, uključujući nezakonito trgovanje i prekomjerno prikupljanje SALW-a i pripadajućeg streljiva te potrebi za suradnjom s Unijom i u kontekstu multilateralnih foruma, posebno u kontekstu Ujedinjenih naroda, kako bi se spriječili, onemogućili, zaustavili i, ako je moguće, uklonili programi širenja od važnosti na svjetskoj razini te nezakonita trgovina i prekomjerno prikupljanje SALW-a i pripadajućeg streljiva.

Unija ovu mrežu želi podupirati na sljedeći način:

— organiziranjem redovitih seminara Unije i, prema potrebi, ad hoc sastanaka diplomatskih dužnosnika i znanstvenih stručnjaka o bitnim događajima i pitanjima iz područja OMU-a i neširenja SALW-a i razoružanja, s ciljem podnošenja izvješća i/ili preporuka predstavnicima VP;

— organiziranjem velikih godišnjih konferencija i, prema potrebi, pripremnih sastanaka s ciljem podnošenja izvješća i/ili preporuka predstavnicima VP-a;

— daljnjim održavanjem, upravljanjem i razvojem internetske platforme i povezanih društvenih mreža kako bi se olakšalo održavanje kontakata i poticao istraživački dijalog mreže skupina za strateško promišljanje o neširenju;

— olakšavanjem nadležnosti i prijenosa znanja o politikama Unije o neširenju i razoružanju diljem EU-a i u trećih zemalja.

2. Ustrojstvo mreže

Mreža je otvorena svim relevantnim skupinama za strateško promišljanje i istraživačkim institutima Unije i pridruženih zemalja te u potpunosti poštuje raznolikost mišljenja unutar Unije.

Mreža će nastaviti olakšavati kontakte između nevladinih stručnjaka, predstavnika država članica i institucija Unije. Mreža će biti spremna za kontakt s nevladinim subjektima iz trećih zemalja u skladu sa Strategijama EU-a za OMU i SALW, koje se temelje na konceptima multilateralnosti i međunarodne suradnje. Mandat mreže obuhvaća neširenje OMU-a, sustava njegove isporuke, razoružanje i pitanja u vezi s konvencionalnim oružjem, uključujući SALW.

Sudionici relevantnih pripremnih tijela Vijeća (CODUN/CONOP/COARM itd.) moći će se savjetovati s mrežom o pitanjima vezanima uz neširenje i konvencionalna oružja, uključujući SALW, a njihovi predstavnici mogu nazočiti sastancima mreže. Ako je moguće, sastanci mreže mogu se organizirati neposredno nakon sastanaka radne skupine.

Mrežu će nastaviti voditi Konzorcij EU-a za neširenje, koji su osnovali FRS, HSFK/PRIF, IISS i SIPRI i kojemu će se povjeriti upravljanje projektom, u uskoj suradnji s predstavnicima VP-a.

Konzorcij, uz savjetovanje s predstavnicima VP-a i državama članicama, pozvat će sudionike sa stručnim znanjem iz područja politika neširenja OMU-a i konvencionalnog oružja i razoružanja na stručne seminare i glavne godišnje konferencije te da svoje publikacije i aktivnosti podijele na utvrđenoj internetskoj stranici.

3. Opis projekata

3.1. Projekt 1.: Organizacija triju godišnjih sastanaka savjetovanja i najviše sedam ad hoc seminara za diplomatske dužnosnike i znanstvene stručnjake s izvješćem i/ili preporukama

3.1.1. Svrha projekta

Cilj je godišnjih savjetovanja i ad hoc seminara promidžba dijaloga o sigurnosti, o trenutnim izazovima u području neširenja OMU-a i razoružanja, sustava njegove isporuke i konvencionalnog oružja, uključujući SALW, između stručnjaka, dužnosnika i znanstvenika iz Unije. Seminari bi, nadalje, trebali unaprijediti suradnju unutar Europske mreže neovisnih skupina za strateško promišljanje o neširenju iz država članica Unije.

3.1.2. Rezultati projekta

— Razmjena podataka i analiza trenutnih kretanja u području širenja između provoditelja politike i znanstvenih stručnjaka iz država članica, kao i specijaliziranog osoblja ESVD-a i institucija Unije;

— Rasprava o najboljim načinima i sredstvima provedbe politika Unije protiv širenja;

— Poticanje Europske mreže neovisnih skupina za strateško promišljanje o neširenju;

— Pružanje konstruktivnih povratnih informacija Uniji o njezinim strategijama protiv neširenja OMU-a i SALW-a od strane neovisnih skupina za stručno promišljanje Unije te prijedloga stručnjaka iz prakse skupinama za strateško promišljanje, vezanih uz većinu tema važnih za politiku, za daljnje istraživanje;

— Utvrđivanje relevantnih pitanja u području neširenja i razoružanja za izvješća usmjerena na politiku;

— Izrada izvješća usmjerenih na politiku uz niz preporuka usmjerenih na aktivnosti za predstavnike VP-a. Ova bi se izvješća dostavila relevantnim institucijama Unije i država članica.

3.1.3. Opis projekta

U projektu se predviđa organizacija triju godišnjih savjetovanja i do sedam ad hoc stručnih seminara, uz pripremu povezanih izvješća i/ili preporuka.

Dnevni red ovih događaja priprema se u uskoj suradnji s radnim skupinama Vijeća za ZVSP iz područja neširenja i razoružanja (CODUN/CONOP/CODUN Space), SALW-a i prijenosa konvencionalnog oružja (COARM i COARM ATT). Na seminarima bi se trebali rješavati kratkoročni i srednjoročni izazovi za Uniju u područjima neširenja i razoružanja za sljedeće kategorije oružja: OMU i sredstva njegove isporuke, konvencionalna oružja, uključujući SALW te nove vrste oružja i sustava isporuke. Posebno bi trebali pružiti mogućnost usmjeravanja na dugoročnije izazove i kretanja u području ovih oružja donositeljima odluka u Uniji te na ostala pitanja, koja izlaze iz okvira njihovog dnevnog poslovanja.

Godišnja savjetovanja traju 1,5 dan te se predviđa sudjelovanje do 100 osoba iz skupina za strateško promišljanje EU-a, država članica Unije i institucija Unije, specijaliziranih za neširenje i pitanja konvencionalnog oružja, uključujući SALW. Ti bi seminari uglavnom trebali služiti u savjetodavne svrhe između skupina za strateško promišljanje Unije, Unije i njezinih država članica.

Ad hoc seminari traju do 2 dana te se predviđa sudjelovanje do 45 osoba, odrediti od slučaja do slučaja. Ti bi seminari trebali osobito služiti za savjetovanja skupina za strateško promišljanje Unije, Unije i njezinih država članica, na ad hoc osnovi, kako bi se rješavali bitni događaji i mogućnosti politike Unije te kako bi se pružila mogućnost skupinama za strateško promišljanje Unije, državama članicama Unije i institucijama Unije da se prošire na ciljane skupine unutar i izvan Unije.

Godišnja bi se savjetovanja trebala održavati u Bruxellesu, dok bi se do tri ad hoc stručna seminara mogla održati izvan Unije.

3.2. Projekt 2.: Organizacija glavne godišnje konferencije s izvješćem i/ili preporukama

3.2.1. Svrha projekta

Glavne godišnje konferencije o neširenju i razoružanju, uz sudjelovanje vladinih stručnjaka i neovisnih skupina za strateško promišljanje i drugih stručnjaka iz znanstvene zajednice Unije te pridruženih država i trećih zemalja, raspravljat će i utvrditi daljnje mjere za suzbijanje širenja OMU-a i sustava njegove isporuke te međusobno povezanih ciljeva razoružanja, kao i razgovarati o izazovima u vezi s konvencionalnim oružjem, uključujući borbu protiv nezakonitog trgovanja i prekomjernog prikupljanja SALW-a i pripadajućeg streljiva. Kao glavni događaj projekta, godišnja će konferencija pojačati pozornost svjetske zajednice u vezi sa Strategijom EU-a za neširenje OMU-a te naporima za njezinu provedbu od strane institucijaUnije te povezanim radom neovisnih skupina za strateško promišljanje i znanstvenih stručnjaka iz država članica.

Godišnje će konferencije također služiti za poticanje uloge i kohezije europskih skupina za strateško promišljanje specijaliziranih za područja vezana uz neširenje te će pomoći ojačati kapacitet ovih i drugih institucija, uključujući u područjima svijeta u kojima ne postoji viša razina stručnosti u neširenju.

Na godišnjim će se konferencijama i pripremnim sastancima rješavati pitanja vezana uz neširenje tematski važna za rad ESVD-a. Na temelju ovih rasprava i ostalog rada koji nadgleda Konzorcij, predstavnicima VP-a podnijet će se izvješća usmjerena na politiku zajedno s nizom preporuka usmjerenih na aktivnosti. Izvješće bi se dostavljalo relevantnim institucijama Unije i državama članicama te bi bilo dostupno na internetu.

3.2.2. Rezultati projekta

— Uspostava glavne međunarodne konferencije o neširenju i razoružanju pod europskim vodstvom koja će postati glavno mjesto promicanja strateške rasprave o mjerama suzbijanja širenja OMU-a i sustava njegove isporuke te međusobno povezanih ciljeva razoružanja kako bi se rješavali izazovi vezani uz konvencionalno oružje, uključujući borbu protiv nezakonitog trgovanja i prekomjernog prikupljanja SALW-a i pripadajućeg streljiva;

— Povećanje vidljivosti i svijesti o politikama Unije iz područja neširenja OMU-a i SALW-a, i u području koemijskih, bioloških, radioloških ili nuklearnih (CBRN) aktivnosti dužnosnika vlada, znanstvene zajednice i civilnog društva trećih zemalja;

— Promicanje uloge i kohezije Europske mreže neovisnih skupina za strateško promišljanje o neširenju i uloge Unije u ovom području te izgradnja stručnog znanja o neširenju u zemljama u kojima je ono nedostatno, uključujući u trećim zemljama;

— Podnošenje izvješća usmjerenih na politiku i/ili preporuka usmjerenih na aktivnosti koje bi ojačale provedbu strategija EU-a za OMU i SALW i predstavljale korisnu osnovu djelovanja Unije i međunarodne zajednice vezanih uz neširenje i konvencionalno oružje;

— Podizanje svijesti i povećavanje poznavanja prijetnji povezanih s OMU-om i sredstvima njegove isporuke kod institucija Unije, država članica, civilnog društva i trećih zemalja, koje bi im pomoglo pri poboljšanju predviđanja.

3.2.3. Opis projekta

Projektom se omogućava organizacija glavnih godišnjih konferencija, prema potrebi i s pripremnim sastancima, te priprema povezanih izvješća i/ili preporuka:

— godišnja konferencija u trajanju od 1,5 dana koja se održava u Bruxellesu i na kojoj sudjeluje do 300 stručnjaka iz skupina za strateško promišljanje i akademskih zajednica te vlada iz Unije te povezanih država i trećih zemalja, specijaliziranih za pitanja neširenja, razoružanja, kontrole naoružanja i konvencionalnog oružja, uključujući SALW;

— pozornost u smislu stvaranja specijalista „nove generacije”, između ostalog i iz zemalja izvan Europe i Sjeverne Amerike, koji će biti pozvani da dan prije ili nakon konferencije prisustvuju specijaliziranoj izobrazbi i da se upoznaju s relevantnim institucijama EU-a;

— izvješća usmjerena prema politikama i/ili preporuke usmjerene prema djelovanju koje će potaknuti provedbu strategija EU WMD i SALW.

3.3. Projekt 3.: Uspostava i upravljanje službom za korisnike

3.3.1. Svrha projekta

Uspostava i upravljanje službom za korisnike unutar Konzorcija kojom će se osigurati stručni ad hoc odgovori na upite u vezi s nizom pitanja u području neširenja i razoružanja, koja obuhvaćaju i nekonvencionalno i konvencionalno oružje, utjecat će na oblikovanje političkog djelovanja ESVD-a u odnosu na specifične i hitne teme i olakšati ga.

3.3.2. Rezultati projekta

— upravljanje ad hoc zahtjevima za istraživanje u vezi s posebnim pitanjima koje je zatražio ESVD, pri čemu se odgovori daju unutar okvira od dva tjedna;

— promicanje ad hoc dijaloga na određenu temu između skupina za strateško promišljanje Konzorcija i ESVD-a;

— dopuštanje ESVD-u da koristi ad hoc stručnost i resurse namijenjene istraživanju Konzorcija za kratkoročne i povremene zahtjeve.

3.3.3. Opis projekta

Projektima će se u roku od dva tjedna osigurati najviše dvadeset stručnih radova duljine od pet do deset stranica o aktualnim pitanjima neširenja i razoružanja koje je zatražio ESVD, na temelju razmatanja postojeće znanstvene literature (ne radi se o izvornom istraživanju).

3.4. Projekt 4.: Upravljanje internetskom platformom i njezin razvoj

3.4.1. Svrha projekta

Održavanje i razvoj internetske stranice olakšat će kontakte tijekom razdoblja između dva sastanka mreže i potaknuti istraživački dijalog među skupinama za strateško promišljanje o neširenju. Institucije Unije i države članice također bi mogle imati koristi od posebne internetske stranice na kojoj sudionici mreže mogu razmjenjivati informacije i ideje te objavljivati svoje studije o pitanjima u vezi s neširenjem oružja za masovno uništenje i načina njihove isporuke te konvencionalnog oružja, uključujući SALW. Tu će internetsku stranicu i dalje pratiti e-bilten. Projekt će omogućiti praćenje događaja online i put prema europskom istraživanju. Doprinijet će djelotvornom širenju rezultata istraživanja širom zajednice skupina za strateško promišljanje i vladinih krugova. To će dovesti do boljeg predviđanja i znanja o prijetnjama u vezi sa širenjem oružja za masovno uništenje i načina njegove isporuke te konvencionalnog oružja, uključujući nezakonitu trgovinu i pretjerano prikupljanje SALW-a i pripadajućeg streljiva.

3.4.2. Rezultati projekta

— upravljanje platformom na kojoj skupine za strateško promišljanje o neširenju mogu razmjenjivati svoja neovisna stajališta i analize o pitanjima širenja OMU-a i konvencionalnog oružja, uključujući SALW;

— širenje, upravljanje i ažuriranje postojeće mreže neovisnih skupina za strateško promišljanje;

— promicanje boljeg razumijevanja strategija Unije za sprečavanje širenja OMU-a i SALW-a u okviru civilnog društva i posredovanje između Unije i mreže skupina za strateško promišljanje;

— omogućavanje trajnog besplatnog preuzimanja dokumenata sa sastanaka mreže i od neovisnih skupina za strateško promišljanje koje žele dijeliti rezultate svojih istraživanja bez naknade;

— podizanje svijesti i bolje poznavanje institucija Unije, država članica, civilnog društva i trećih zemalja u odnosu na prijetnje povezane s konvencionalnim oružjem, OMU-om i načinima njegove isporuke, što im pomaže u poboljšanju predviđanja.

3.4.3. Opis projekta

— Može se početi upotrebljavati tehnologija koja se koristi za usluge društvene mreže, ako je to izvedivo i prikladno, kako bi se omogućila aktivna komunikacija i razmjena informacija putem interneta između sudionika mreže u poznatom okruženju;

— Konzorcij, koji je nadležan za projekt, bit će odgovoran za internetsko udomljavanje (hosting), web-dizajn i tehničko održavanje web-mjesta;

— Odgovarajuća dokumentacija redovito će pratiti i potkrepljivati politike Unije u vezi s pitanjima širenja OMU-a i konvencionalnog oružja, uključujući SALW;

— Posebnim povijesnim zapisima promicat će se i potkrepljivati publikacije Konzorcija za neširenje;

— Konferencije koje organizira Konzorcij promicat će se i prenositi na web-mjestu (popratni materijali, dnevni red, prezentacije, videosnimke otvorenih sastanaka, prema potrebi);

— E-bilten objavljivat će se svaka dva mjeseca kako bi se obuhvatile novosti institucija o neširenju unutar Unije i kako bi se pratio akademski rad istražnih centara mreže;

— Svaki mjesec objavljivat će se posebna izvješća o aktualnim temama u vezi s pitanjima širenja OMU-a i konvencionalnog oružja, uključujući SALW.

3.5. Projekt 5.: Publikacije

3.5.1. Svrha projekta

— Osiguravanje najviše dvadeset političkih dokumenata o temama u vezi s neširenjem OMU-a, načina njegove isporuke, SALW-om i razoružanjem;

— Pružanje informacija i analiza koje mogu potaknuti politički dijalog povezan sa sigurnošću o mjerama za sprečavanje širenja OMU-a i načina njegove isporuke, prvenstveno od strane stručnjaka, istraživača i znanstvenika;

— Pružanje resursa koji sudionici u relevantnim pripremnim tijelima Vijeća mogu upotrebljavati kao temelj za svoje rasprave o politici i praksi Unije u vezi s neširenjem;

— Davanje ideja, informacija i analiza koje mogu pomoći u razvijanju aktivnosti neširenja na razini Unije.

3.5.2. Rezultati projekta

— Jačanje političkog dijaloga povezanog sa sigurnošću o mjerama za sprečavanje širenja OMU-a i načina njegove isporuke, prvenstveno od strane stručnjaka, istraživača i znanstvenika:

— Podizanje svijesti i povećavanje poznavanja i razumijevanja unutar civilnih društava i vlada u odnosu na pitanja u vezi s politikama EU-a o neširenju i razoružanju:

— Pružanje političkih i/ili operativnih strateških mogućnosti VP-u, institucijama Unije i državama članicama:

— Davanje ideja, informacija i analiza koje mogu pomoći u razvijanju aktivnosti neširenja na razini Unije.

3.5.3. Opis projekta

Projektom se omogućava priprema i objava najviše dvadeset političkih dokumenata. Te će političke dokumente pripremiti ili naručiti Konzorcij i oni ne moraju predstavljati stajališta institucija Unije ili država članica.

Ti će politički dokumenti obuhvaćati teme u nadležnosti Konzorcija. Svaki će dokument obuhvaćati političke i/ili operativne strateške mogućnosti.

Politički dokumenti koristit će format i stil koji će ih učiniti pristupačnima i prihvatljivima ciljnoj publici.

Svi politički dokumenti objavljivat će se na web-mjestu Konzorcija.

3.6. Projekt 6.: Obrazovanje

3.6.1. Svrha projekta

— izgradnja kapaciteta kod nove generacije znanstvenika i stručnjaka iz prakse u politici i programiranju u vezi s neširenjem;

— jačanje dubinskog poznavanja politika Unije vezi s neširenjem i razoružanjem diljem Unije i u trećim zemljama;

— izgradnja mreža mladih stručnjaka iz prakse i znanstvenika na regionalnim razinama gdje je interes Unije u pogledu neširenja snažan;

— obnavljanje i širenje stručnosti u pogledu pitanja u vezi s OMU-om i SALW-om unutar Unije i u zemljama partnerima;

— davanje novih ideja i analiza u vezi s neširenjem institucijama Unije, državama članicama i mreži EU-a za neširenje.

3.6.2. Rezultati projekta

— postavljanje temelja za stvaranje internetskog obrazovnog alata s dostupnim modelom kurikuluma o pitanjima neširenja i razoružanja koji treba postati operativan 24 mjeseca nakon početka ugovora;

— poboljšani kapacitet nove generacije znanstvenika i stručnjaka iz prakse u politici i programiranju u vezi s neširenjem;

— veće dubinsko poznavanje politika EU-a u vezi s neširenjem i razoružanjem diljem Unije i u trećim zemljama;

— stvaranje mreža mladih stručnjaka iz prakse i znanstvenika te olakšavanje praktične suradnje;

— veća stručnost u pogledu pitanja u vezi s neširenjem OMU-a i SALW-a te razoružanjem unutar Unije i u trećih zemalja;

— nove ideje o neširenju upućene institucijama EU-a, državama članicama, zemljama partnerima i mreži Unije za neširenje.

3.6.3. Opis projekta

Projektom se omogućava stažiranje koje organizira Konzorcij za najviše 48 studenata diplomskih studija ili mladih diplomata, u trajanju do tri mjeseca. Stažiranje će objedinjavati predavanja, rasprave, strukturirano čitanje i integraciju projekata i odvijat će se u najmanje dva instituta Konzorcija. Kurikulum će objedinjavati kraće module radi što veće fleksibilnosti. Svi će se studenti pozvati na konferencije i seminare u organizaciji Konzorcija.

Konačni cilj projekta bit će postavljanje temelja za stvaranje internetskog obrazovnog alata s dostupnim modelom kurikuluma o pitanjima neširenja i razoružanja. Taj će internetski obrazovni alat obuhvaćati čitav spektar pitanja u vezi s konvencionalnim i nekonvencionalnim oružjem te će se moći prilagoditi različitoj ciljnoj publici (mladim diplomatima, novinarima, studentima diplomskih i postdiplomskih studija, iz Europe i izvan nje). Ovisno o osjetljivosti sadržaja, mogu se tražiti primjerena sigurnosna odobrenja. I internetski obrazovni program bi također trebao omogućiti integraciju u sveučilišne magistarske programe i trebao bi uključivati, u pravilu, 15 uzastopnih predavanja. To odgovara jednosemestralnom diplomskom programu koji nosi bodove, a obuhvaća i zahtjeve za ostalu publiku.

4. Trajanje

Sveukupno procijenjeno trajanje provedbe projekata iznosi 36 mjeseci.

5. Korisnici

5.1. Izravni korisnici

Širenje OMU-a od strane državnih i nedržavnih aktera navodi se u Europskoj sigurnosnoj strategiji i Strategiji EU-a za sprečavanje širenja OMU-a kao potencijalno najveća prijetnja sigurnosti Unije. Slično tome, Strategija EU-a za SALW pretpostavlja da nezakonito prikupljanje i trgovanje SALW-om i pripadajućim streljivom predstavlja ozbiljnu prijetnju međunarodnom miru i sigurnosti. Predloženi projekti ispunjavaju svrhu ZVSP-a i doprinose ispunjavanju strateških ciljeva utvrđenih u Europskoj sigurnosnoj strategiji.

5.2. Neizravni korisnici

Neizravni korisnici projekta su:

(a) neovisne skupine za strateško promišljanje i znanstvenici specijalizirani u pogledu pitanja u vezi s neširenjem i konvencionalnim oružjem, uključujući SALW, iz Unije i trećih zemalja;

(b) institucije Unije, uključujući obrazovne institucije, studente i sve druge korisnike internetskog obrazovnog programa;

(c) države članice;

(d) treće zemlje.

6. Treće stranke koje sudjeluju

Projekti će se u potpunosti financirati u okviru ove Odluke. Stručnjaci iz mreže mogu se smatrati trećim strankama koje sudjeluju. Radit će u skladu sa svojim standardnim pravilima.

7. Postupovni aspekti, koordinacija i upravni odbor

Upravni odbor za ovaj projekt sastojat će se od predstavnika VP-a i provedbenog subjekta iz stavka 8. ovog Priloga. Upravni odbor redovito će preispitivati provedbu Odluke, najmanje svakih šest mjeseci, između ostalog, upotrebom elektroničkih načina komunikacije.

8. Provedbeni subjekt

Tehnička provedba ove Odluke povjerit će se Konzorciju, koji će svoj zadatak obavljati pod nadzorom VP-a. Pri izvršavanju svojih aktivnosti, Konzorcij će surađivati s VP-om, državama članicama, drugim državama strankama i međunarodnim organizacijama, prema potrebi.